Mari Jürjens

Mari Jürjens (kuni 2014. aastani Mari Pokinen; sündinud 27. mail 1988 Tartus) on eesti näitleja, laulukirjutaja ja laulja. 

 Haridus 
Mari Jürjens on õppinud aastatel 1995–2004 Ülenurme Gümnaasiumis ja lõpetanud 2007. aastal Tartu Mart Reiniku Gümnaasiumi. 2011. aastal lõpetas ta Tartu Ülikooli Viljandi kultuuriakadeemia näitlejana (8. lend).TÜ VKA etenduskunstide vilistlased. Tartu Ülikooli Viljandi kultuuriakadeemia veebisait.  

Ta on õppinud kuni 2003. aastani ka Ülenurme Muusikakoolis viiulit. 

Töö ja looming
Ta oli aastatel 2012–2015 Von Krahli Teatri näitleja. Seejärel on olnud vabakutseline näitleja.Maria Karumets "Mahehäälne Mari Pokinen: "Teen muusikat ise ja iseendast"" Õhtuleht, 23. detsember 2010. 

Ta on laulnud mitmes kooris, kõige kauem Eesti Koolinoorte Segakooris. 2004. aastal võitis ta omaloominguvõistluse Võruvisioon lauluga "Olematu sina". Samal konkursil on ta võitnud ka teise koha. Sestpeale on ta kirjutanud ise rohkem laule, millest sai alguse ka tema 2010. aasta lõpus ilmunud debüütalbum "22". Albumil "22" on 11 laulu. 

2011. aastal ilmus tal album "Meie küla laulud" koostöös Kukerpillide ja Hendrik Sal-Salleriga. 2013. aastal ilmus album "Maa saab taevani".

2016. aastal ilmus artisti kolmas album "27", kus on 12 laulu. Tegemist on esimese Mari Jürjensi nime all avaldatud albumiga. Oktoobris 2020 ilmus tema neljas stuudioalbum "Omaenese ilus ja veas".

2023. aasta filmis "Kaka, kevad ja teised" tegi ta kaasa dublaažinäitlejana.

Lisaks on ta osalenud ka viiulikonkurssidel. 

Ta võitis 2025. aasta Eesti Muusikaauhindade galal aasta autorialbumi auhinna albumiga "… aga samas …". 

 Diskograafia 
+AastaAlbum2010"22"2011"Meie küla laulud"2013"Maa saab taevani"2016"27"2020"Omaenese ilus ja veas"2024"... aga samas ..."AastaSingel2016"Viin sind"2020"Omaenese ilus ja veas"2020"Kallis"

 Isiklikku 
Mari Jürjens sündis 1988. aastal Tartus Maarika ja Margus Pokineni esiklapsena. Tal on õed Paula ja Liis. Kuuenda eluaastani elas ta koos perega Põlvas. 1994. aastal kolis pere Tartumaale Ülenurmele.

Tema abikaasa on näitleja Mikk Jürjens.Mari Pokinenist sai Mari Jürjens ERR, 15. aprill 2014.

 Rolle 

Telesarjades
 "Kättemaksukontor" (2010) – Aiki Hansen 
 "Nöbinina" (2011) – Nõianeiu Nöbinina (peaosa)

Teatrilavastustes
 Väike tüdruk – Jevgeni Švarts "Draakon", Kuressaare Linnateater 2008
 Fiametta – Casamarciano krahv Annibale Sersale "Kiivad armastajad", EMTA Lavakunstikool 2009
 Regan – William Shakespeare "Kuningas Lear", Von Krahli Teater 2010
 Mari – Lars von Trier ja Juhan Ulfsak "Idioodid", Von Krahli Teater 2010
 Thea Elvsted – Henrik Ibsen "Hedda Gabler", Von Krahli Teater 2011
 Üks Karamazovitest – Kristian Smeds "12 Karamazovit", Von Krahli Teater 2011
 Jessica Schmitt – Marius von Mayenburg "Monument ", Kinoteater ja Von Krahli Teater 2018
 Cordelia – William Shakespeare "Lear", Tallinna Linnateater 2023
 Mikk Jürjens "Frideberta", Eesti Noorsooteater 2023

Viited

Välislingid
 Mari Pokineni koduleht

 Hendrik Alla. "ETV alustab uue lastelavastuse võtteid" Postimees, 23. mai 2011
 Mari Peegel. "Mari Pokinen: kui teha revolutsiooni, siis ainult headusega" Eesti Päevaleht, 8. oktoober 2011

Kategooria:Eesti näitlejad
Kategooria:Eesti lauljad
Kategooria:Von Krahli Teatri näitlejad
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1988